Anding Indrawani

Anding Indrawani Zaini (lahir 25 April 1983) atau lebih dikenali sebagai Anding Indrawani merupakan salah seorang penyanyi, pengacara dan pelakon lelaki Malaysia. 

Beliau ialah kelahiran Melanau/Bidayuh dan dilahirkan pada 25 April 1983 di Hospital Umum Sarawak, Kuching. Mula dikenali sebagai salah seorang peserta Akademi Fantasia 2. Namun, penglibatannya dalam bidang seni bermula sejak kecil lagi memandangkan ibu dan ayah beliau begitu banyak bergiat dalam bidang seni. Ayahnya Zaini Oje@Ozea merupakan seorang aktivis seni, penyajak dan penggiat teater di Sarawak. Manakala ibunya seorang guru Inggeris dan juga guru muzik yang turut mengendalikan beberapa kumpulan nasyid dan koir di sekolah beliau mengajar.

Anding Indrawani memulakan pendidikannya di Sekolah Rendah Agama Datuk Haji Abdul Kadir Hassan, Kuching dan seterusnya menamatkan zaman persekolahannya di Sekolah Menengah Kebangsaan Cheras, Kuala Lumpur pada tahun 2000. Beliau seterusnya melanjutkan pengajian ke Universiti Teknologi MARA di Shah Alam di Fakulti Seni Persembahan dalam bidang seni layar atau skrin. Dari situ, minatnya dalam bidang seni kian menebal.  (09/01/2007) MUZLINA ABU BAKAR. Anding AF2 kecewa dengan dunia nyanyian. Utusan

 Pencapaian 
Selain melayakkan dirinya menjadi salah seorang peserta Akademi Fantasia 2 pada 2004, beliau sebelum itu juga pernah meraih beberapa anugerah ketika menuntut di Universiti Teknologi MARA. Antaranya, Anugerah Jurukamera Terbaik (Hari Karyawan 2003), Anugerah Pengarah Terbaik (Hari Karyawan 2003) dan filem pendek arahan beliau iaitu Koloni Sampah turut memenangi Anugerah Filem Pendek Terbaik selain 7 anugerah yang lain pada malam anugerah yang sama.

Meskipun beliau memulakan kerjayanya sebagai penyanyi, beliau lebih cenderung kepada bidang lakonan. Antara drama lakonannya ialah Impian, Gitar Tua, Klon Teja, Cinta Terakhir, Lima, Mahabbah D'Laila, 10, dan beberapa lagi drama tempatan yang lain. Namun, lakonannya yang dikatakan memberi kesan ialah watak Alam dalam drama bersiri Ghost 2 yang ditayangkan di 8TV. Anding juga pernah membintangi filem Gol dan Gincu (2006) arahan Bernard Chauly di awal penglibatannya dalam bidang lakonan. Selain drama TV, beliau pernah terlibat dalam pementasan teater Raja Andak Raja Laksamana dan Batu Belah. Namun pada awal tahun 2011, beliau diberi tugas berat untuk melakonkan teater muzikal Terima Kasih Cinta arahan Pat Ibrahim yang digarap daripada filem Cinta dan dipersembahkan di Panggung Budaya, Istana Budaya. Beliau merealisasikan watak Dhani yang dilakonkan oleh Que Haidar dalam versi filem. Tetapi sebelum itu, kecenderungannya dalam muzikal terserlah ketika diberikan watak Adiwira menerusi drama episod Hotel Mania yang ditayangkan di TV3 pada 2010. 

Beliau juga masih lagi bergiat aktif dalam bidang seni suara dan pernah merakamkan beberapa buah lagu untuk kompilasi trilogi EVO04/03 bersama beberapa bintang Akademi Fantasia yang lain. Beliau pernah membuat persembahan ketika malam gala Sidang Kemuncak ASEAN ke-27 di Kuala Lumpur di hadapan semua pemimpin ASEAN.  

Dalam bidang pengacaraan pula, Anding pernah menjadi pengacara untuk dua rancangan yang ditayangkan secara langsung iaitu THUMB TV di NTV7 dan satu rancangan berbahasa Inggeris, Channel X-Live (8TV). Rancangan lain termasuklah 1525, Skrip ke Skrin, This Is IT dan yang terbaru beliau banyak mengacara rancangan majalah yang berbentuk travel log, contohnya Eksplorasi Lata di mana beliau menjelajah hutan-hutan tebal dan air terjun di Semenanjung Malaysia. Beliau turut mengacara beberapa lagi rancangan berbentuk travel log, antaranya Klik-Klik Asia di mana beliau merantau ke beberapa negara termasuk China, India dan Vietnam dan Klik-Klik Andalus di mana beliau mengembara ke bumi Andalusia sejauh Maghribi, Sepanyol, Gibraltar dan Portugal. Beliau juga pernah menjadi DJ radio dari 2006-2008 untuk stesen radio RED FM. Beliau muncul dalam filem Rembat arahan Shamel Othman yang diterajui oleh Shaheizey Sam dan Ah Niu. Pada 2017, beliau masih bergiat aktif dalam bidang teater muzikal Mud: Our Story of Kuala Lumpur  13 September 2017.tidak puas hati dikritik menyanyi hanya sebagai hobi. Astro Awani.  yang turut diiktiraf sebagai teater muzikal yang terpanjang tempoh pementasannya di Malaysia. Teater muzikal ini diterbitkan oleh pelakon dan penerbit teater muzikal terkenal iaitu Puan Sri Tiara Jacquelina.

 Anugerah dan Pencalonan 
+TahunAnugerahKategoriPencalonanKeputusan2022Anugerah Teater Malaysia 2022Pelakon Lelaki Terbaik (Teater Muzikal)Semarak PertiwikuMenang2021Festival Filem Malaysia ke-31Pelakon Lelaki HarapanHeadhunterMenang2021Festival Filem Malaysia ke-31Pelakon Lelaki TerbaikHeadhunterTop 5

 Filemografi 

 Teater 
 Tahun  Tajuk WatakPeranan PengarahLokasi Pementasan Catatan2011Terima Kasih Cinta The MusicalDhaniWatak utamaPat IbrahimIstana BudayaTeater Muzikal2013 Chow Kit Road! Chow Kit Road! The Musical IlhamWatak utama Saw Teong HinIstana Budaya2014 - 2017 MUD: The Story of Kuala Lumpur MamatWatak utama Tiara JacquelinaPanggung Bandaraya Kuala Lumpur2019Semarak PertiwikuJamaiWatak utamaAzri AliAuditorium Tun Ahmad Zaidi Adruce2020Semarak PertiwikuJamaiWatak utamaAzri AliIstana Budaya2021 Teater Muzikal Puteri Santubong: The Warrior Princess Dato' NakhodaWatak utama Zakaria HassanKampung Budaya Sarawak

Filem
 Tahun  Tajuk Watak Pengarah Catatan2005 Gol & Gincu Fiq Bernard Chauly Filem pertama2015 Rembat Putat Shamyl Othman2019 Headhunter Anang Bad BadrulMemenangi Anugerah Festival Filem Malaysia ke-312022 Misi: Bila Kawan Jadi Lawan Shah Jalot Jeman2024 Takluk: Lahad Datu DSP Maznan Zulkarnain Azhar 2026 Black Ops: Operasi Serigala Syafiq Yusof

Drama
 Tahun Tajuk Watak Saluran Catatan2007 Cinta Medik TV92008 Impian Illyana (Musim 3) Nizam TV32008-2009Akademi Polis Musim 1-3Insp Fahmi AliasTV92009 Ghost (Musim 2) Alam 8TV2010 Hotel Mania Adiwira TV32013Titisan Darah Pahlawan Insp Wilfred Gomez Malong PGBTV12 Episod: Pertempuran Sungai Poi2018 Kenyalang I'm In Love Daniel TV3 2026 Gerak Khas 2.0 Inspektor Anding  TVS

Telemovie
 Tahun Tajuk Watak Saluran Catatan2019 Menantu Raya Anding TV12019 Raja Sungei Adam TV12021DamaiLeo JamesTVS2022MISIShah

 Pengacaraan 
 Tahun Tajuk Saluran Catatan2005 ThumbTV NTV72006 Channel X Live 8TVRancangan berbahasa Inggeris2012 Klik-klik Asia RTMTravelog ke Vietnam, China dan India2014Kembara AndingRTMProgram travelog titular2014 Klik-klik Andalus RTMTravelog ke Maghribi, Gibraltar, Portugal dan Sepanyol2019 - kini Kuppa Kopi RTMBual bicara secara langsung
 Televisyen 
 Tahun Tajuk Penaran Saluran Catatan2013 Betul ke Bohong? (Musim 4) Artis Jemputan Astro WarnaEpisod 9

 Diskografi 
 Tahun Tajuk Album Catatan2004 "Emosi & Situasi" EVO 04 "Ceria Bersamamu" duet bersama Edlin

Rujukan

Pautan luar



Kategori:Penyanyi lelaki Malaysia
Kategori:Orang hidup
Kategori:Kelahiran 1983
Kategori:Orang dari Sarawak
Kategori:Pelakon lelaki Malaysia
Kategori:Pengacara televisyen Malaysia
Kategori:Pelakon lelaki Malaysia abad ke-21
Kategori:Pelakon televisyen Malaysia
Kategori:Pelakon filem Malaysia